open-index/open-wikipedia-markdown huggingface dataset:
Spinaq me qepë të skuqura

Spinaqi pastrohet nga gjethet e dëmtuara, lahet me ujë të bollshëm duke e ndërruar 2-3 herë dhe hidhet në ujë të vluar me kripë ku zien për 5-7 minuta. Pastaj kullohet dhe pritet.

Në tigan me yndyrë skuqen qepë të njoma të grira hollë, shtohet spinaqi, hudhra të shtypura, kripë e piper, përzihen mirë dhe lihen në zjarr 2-3 minuta të tjera. Spinaqi me qepë mund të nxirret si gjellë e veçantë ose si garniturë me gjellë me mish. Gjithashtu spinaqi me qepë shkon mirë dhe me vezë. Në këtë rast spinaqi i gatshëm vendoset nëpër pjata dhe sipër vihen vezë syza të skuqura në çast. Gjatë vendosjes në pjata spinaqi spërkatet në lëng limoni ose limontoz të tretur në ujë.

Për 4-5 persona duhen :
*spinaq 1 kg, 
*vaj 4-5 lugë gjelle,
* qepë 2 kokrra, 
*hudhra 4-5 thelpinj,
* kripë, piper.
Çomëlek

**Çomleku** mund të përgatitet edhe pa i kaurdisur qepët, por të njëjtat produkte vendosen në tenxhere. Kjo mbyllet mirë dhe zihet derisa të jetë gati. Në këtë rast duhet të përdoret vaj ulliri.

Qepët sa një kokërr arre qërohen, dhe të paprera skuqen në tigan me yndyrë e hidhen në tenxhere. Në tigan hidhet një kokërr qepë e grirë hollë, kaurdiset pak, shtohet salcë dhe pasi kaurdisen së bashku shuhet me verë të kuqe ose uthull ; shtohet kripë, piper kokërr, fletë dafine, pak ujë, kanellë dhe disa thelpinj hudhra. Salca zihet sa të marrë valë dhe hidhet te qepët.

Tenxherja mbulohet mirë duke i zënë anët me brumë dhe vihet në zjarr të javashëm për 20-30 minuta.

Për 4-5 persona duhen :
* qepë 1&nbsp;kg,
* vaj 2 filxhanë kafeje, 
* salcë 1 lugë gjelle, 
* verë 1 filxhan kafeje ose uthull,
* hudhër 1 kokërr,
* kripë, piper, 2 fletë dafine, dhe pak kanellë.
Presh jahni

Preshtë e pastruar lahen dhe priten në copa të pjerrëta me gjatësi rreth 3-4 cm. Në tenxhere me yndyrë kaurdisen qepët, pastaj shtohen preshtë dhe vazhdon kaurdisja derisa ata të vyshken. Pastaj hidhet salcë domate, pak spec i kuq, përzihen lehtë, shtohet pak ujë derisa të mbulohen përgjysmë, hidhet kripë, piper, fletë dafine, pak uthull, mbulohen me kapak dhe ziejnë në zjarr të javashëm për 30-40 minuta derisa të bëhen gati.
parapamje|Gjellë me presh
Për 4-5 persona duhen :
* presh 1,5 kg,
* vaj 4-5 lugë gjelle,
* qepë 2 kokrra, 
* salcë 1 lugë gjelle,
* uthull 2 lugë gjelle,
* kripë, piper, fletë dafine.
Mashurka të ziera

Mashurkat e njoma pastrohen nga bishti dhe fijet anësore, lahen, priten në copa rreth 2-3 cm të gjata dhe hidhen në ujë të vluar me kripë për t'u zier. Pas 10-15 minutash, në qoftë se mashurkat janë zbutur kullohen, vendosen në pjatë, rregullohen me gjalpë, piper të zi, majdanoz e kopër të grirë hollë.
parapamje|Gjellë me mashurka
Mashurkat, sipas dëshirës, mund të kaurdisen në tigan me gjalpë. Në këtë rast është më mirë të zihen të tëra dhe pastaj të priten për së gjati. U hidhet kripë, piper, majdanoz dhe kopër e grirë hollë.

Për 4-5 persona duhen :
:mashurka 1 kg, gjalpë 2 lugë gjelle, kripë, piper, majdanoz e kopër.
Bamje jahni

* Bamjet qërohen duke u prerë bishtin në formë konike, në mënyrë që të mos hapen vrimat dhe të mos lëshojnë lëng gjatë zierjes. Bamjet lahen, spërkaten me uthull e kripë dhe lihen për 20 minuta në mënyrë që të zbutet pushi dhe të mos shkatërrohen gjatë përpunimit të nxehtë. Pastaj shpëlahen dhe kalohen në tigan me yndyrë të nxehtë duke i hedhur pjesë-pjesë derisa të vyshken. Pastaj rreshtohen në tenxhere të mbuluar me feta domatesh.  
: Në yndyrën e mbetur nga kaurdisja e bamjeve përgatitet salca. Kaurdisen qepët e grira hollë, shtohet salcë domatesh ose domate të qëruara e të prera në copa të vogla dhe pasi të jenë kaurdisur të gjitha së bashku, hidhet ujë, kripë, piper e majdanoz. Sa të marrë valë u hidhet sipër bamjeve, të cilat mbulohen me feta domate e mbi to një pjatë e përmbysur. Pasi vendoset kapaku, lihen të ziejnë derisa të bëhen gati (rreth 20-25 minuta).  
: Bamjet mund të përgatiten dhe në mënyrë tjetër, pa kaurdisje. Për këtë, në fundin e tenxheres të mbuluar me feta domatesh, rreshtohen bamjet e pastruara e të shpëlara; sipër u hidhet majdanoz, kripë, piper, vaj ulliri dhe ujë sa të mbulohen më pak se gjysma. Gjithashtu po sipër vendosen disa kokrra domate të pjekura mirë, por të paqara, mbulohen me pjatë, dhe në fund vihet kapaku. Lihen të ziejnë për 25-30 minuta. Pasi domatet të jenë zbutur, hiqen me kujdes, kalohen në kullesë duke i shtypur me lugë druri dhe lëngu i tyre hidhet mbi bamje. Bamjet lihen sa të marrin valë me salcën dhe pastaj hiqen. Kur vihen në pjatë spërkaten me lëngun e vet dhe me majdanoz të grirë hollë.

: Për 4-5 persona duhen : 
: bamje 1 kg, vaj 2 filxhanë kafeje, qepë 2 kokrra, domate 4-5 kokrra, kripë, piper, majdanoz.
Speca me hudhra e uthull

Specave u hiqet bishti e farat, shpëlahen dhe lihen të tërë ose priten në rripa për së gjeri. Skuqen në tigan me pak yndyrë të mbuluar me kapak duke i përzier herë pas here. U hidhet kripë, piper, hudhra të shtypura, uthull dhe pasi të jenë gati jepen si garniturë për gjellë me mish, ose si gjellë më vete.

Për 4-5 persona duhen :
*speca 1 kg, 
*vaj 3-4 lugë gjelle,
* kripë, piper,
* hudhra 2-3 thelpinj,
* uthull 2 lugë gjelle.
Karota me gjalpë

Karotat e pastruara dhe të lara zihen në ujë të vluar pa kripë. Pasi të jenë zier priten në rrathë me trashësi 5-7 min, ose kur janë të holla priten pjerrtas duke u dhënë formë ovale. Karotat kalohen në tigan me gjalpë duke hedhur kripë dhe pak sheqer, në fund i hidhet majdanoz i grirë hollë.

Për 4-5 persona duhen :
*karota : 1 kg, 
*gjalpë : 2 lugë gjelle, 
*kripë, majdanoz dhe gjysmë luge kafeje sheqer.
Bluetooth

parapamje|229x229px|Logoja e Bluetooth.
**Bluetooth** është një standard i teknologjisë wireless me rreze të shkurtër që përdoret për shkëmbimin e të dhënave midis pajisjeve fikse dhe celulare në distanca të shkurtra dhe ndërtimin e rrjeteve të zonës personale (PAN). Në modalitetin më të përdorur gjerësisht, fuqia e transmetimit është e kufizuar në 2,5 milivat, duke i dhënë asaj një rreze shumë të shkurtër deri në 10 metra. Ai përdor valët e radios UHF në brezat ISM, nga 2,402 GHz në 2,48 GHz. Përdoret kryesisht si një alternativë ndaj lidhjeve me tel, për të shkëmbyer skedarë midis pajisjeve portative aty pranë dhe për të lidhur telefonat celularë dhe luajtësit e muzikës me kufje me valë.

Bluetooth menaxhohet nga Bluetooth Special Interest Group (SIG), i cili ka më shumë se 35,000 kompani anëtare në fushat e telekomunikacionit, informatikës, rrjeteve dhe elektronikës së konsumit. IEEE standardizoi Bluetooth-in si **IEEE 802.15.1**, por nuk e ruan më standardin. Bluetooth SIG mbikëqyr zhvillimin e specifikimeve, menaxhon programin e kualifikimit dhe mbron markat tregtare. Një prodhues duhet të plotësojë standardet Bluetooth SIG për ta tregtuar atë si një pajisje Bluetooth. Një rrjet patentash zbatohet për teknologjinë, të cilat janë të licencuara për pajisje individuale kualifikuese. Që nga viti 2021, 4.7 miliardë çipa të qarkut të integruar Bluetooth dërgohen çdo vit.

## Shiko edhe 
* Rrjeti pa tela

## Referime
Infrared

**Infrared** ose **Infrakuq** eshtë nje teknologji që përdoret  tek TV-komanduesi, telefona mobil (celulare), PDAs, kompjutëra, makine shtypëse, etj.

IRDA qëndron për Infrared Data Association që nga viti 1994.
 
Transportimi i te dhenave bëhet bidirektional pra në dy drejtimet. Shpejtësia maksimale e te dhenave është 4 Mbit/s. Ana negative është që komponentët me IRDA duhet të jenë të drejtuara direkt njëra me tjetren dhe të mos pengohen apo të mos lëvizin. 

Largësia ndërmjet këtyre komponentëve nuk duhet të jetë më larg se 1 metër dhe vetëm dy komponentë mund të komunikojnë ndërmjet vehti.

Bekim Shehu MCP, MCAD, MCTS & MCITP
https://mcp.microsoft.com/authenticate/validatemcp.aspx  
Transcript ID: 718374, Access Code: 21031969.
FireWire

thumb|200px
thumb|200px
**FireWire** është emri i përdorur nga Apple Inc, **i.Link** nga Sony Corporation, për **IEEE-1394**. Ky është një standard paradhënieje serial bus-i (ang. serial bus interface standard) kompjuteri (dhe audio digjital/video digjital) që ofron komunikime shumë të shpejta dhe shërbime real-time isochronous të informacioneve.

Data transfer këtu është shumë e shpejtë dhe arrin deri 400 Mbit/s pra 50 MByte pro sekondë.  Një transferim i datave (transferrate) kaq i madh përdoret tek transportimi i Datave të mëdha si Video apo Grafika të ndryshme. Kjo realizohet duke blerë një FireWire kartelë dhe instaluar në PC pra në një PCI-slot, sikurse një Grafik kartelë montoni.

FireWire-kartela nuk përdoren vetëm për Video-Datat por në ditët e sotme kemi edhe HardDisk – FireWire që mundeni të lidhni në FireWire-katrela.
Bathë të njoma jahni

Bathët pastrohen nga bishti, maja e fijet, vendosen në enë me ujë, kripë e limontoz që të mos nxihen, shpëlahen, zihen 8-10 minuta dhe kullohen.

Në enë me yndyrë kaurdiset qepa sa të zverdhet, hidhen bathët pjesë e kaurdisen. Shtohet pak salcë, kopër, ujë sa të mbulohen, vihet kapaku dhe zihen në zjarr të ngadaltë. Gjatë shërbimit sipër i hidhet kos i thartë.

Bathët bëhen të shijshme kur gjatë zierjes u hidhen disa kokrra kumbulla të papjekura. Gjellës në fund i hidhet sipër kopër e grirë hollë.

Shënim: Gjatë kaurdisjes bathëve mund t'u hidhet dhe pak miell.

Për 4-5 veta :
* Bathë 1,5&nbsp;kg,
* vaj 3 filxhanë kafeje,
* qepë 2-3 kokrra mesatare, 
* salcë 1 lugë gjelle,
* kopër 1 tufë, 
* kos 2-3 lugë gjelle për çdo person,
* miell 1 lugë gjelle.
Harold Lloyd

**Harold Clayton Lloyd** ka lindur më 20 prill 1893 në Burchard, Nebraska dhe ka vdekur më 8 mars 1971. Ishte një aktor nga ShBA.
Patëllxhanë të skuqur

parapamje|Patëllxhanë të skuqur me kos dhe domate të grira.
parapamje|Patëllxhanë të prerë në feta të marinuara në erëza indiane dhe të skuqura në tigan.
**Patëllxhani i skuqur** paraqitet në pjatat e shumë kuzhinave të ndryshme.

## Varietetet rajonale 
### Spanjë 
Në kuzhinën spanjolle, kjo pjatë merr formën e një *tapa*. Në provincën e Kordobës zakonisht bëhet me mjaltë.

### Turqi 
Patëllxhani i skuqur ( ose ) gjendet në kuzhinën turke. Është një pjatë kaq e zakonshme gjatë muajve të verës, saqë kjo stinë quhej *patlıcan kızartma ayları* (muaj të patëllxhanëve të skuqur) në Stambollin Osman, ku kjo skuqje e përgjithshme shkaktoi zjarre të mëdha dhe shkatërroi *mahallet* të tëra për shkak të bollëkut të shtëpive të vjetra prej druri. Pjata zakonisht hahet me një jogurt me hudhër ose salcë domate.

### Lindja e Mesme 
Në kuzhinat arabe dhe izraelite, patëllxhani i skuqur zakonisht shërbehet me *tahini*. Në Izrael, përdoret për të bërë *sabich*, një sanduiç popullor me patëllxhanë të skuqur dhe vezë të ziera në një pita.

### Azia Jugore 
Në Indi, patëllxhani i skuqur njihet edhe si *brinjal phodi* ose *vangyache kaap* në gjuhën konkani. E bërë me feta patëllxhani të skuqura të cekëta, kjo recetë është zakonisht një pjatë Konkani dhe Maharashtrian, shumë e ngjashme me *begun bhaja* nga kuzhina bengali.

## Shih gjithashtu 
* Lista e pjatave me patëllxhanë

## Referime
Bizele me gjalpë

Bizelet e njoma qërohen nga bishtaja dhe zihen për 10-15 minuta në ujë të vluar pa kripë, sepse kripa i forcon. Pastaj kullohen dhe ashtu të nxehta siç janë rregullohen me gjalpë të freskët, kripë, piper dhe kopër të grirë hollë.

Për 4-5 persona duhen :
* bizele 1 kg,
* gjalpë 2 lugë gjelle,
* kripë, 
* piper, 
* kopër.
Graphic novel

**Graphic novel** *(**GN** / sqt. **novela grafike**)* është forma e gjatë të stripit, zakonisht me gjatësinë dhe kompleksin të përmbajtjes, dhe specifikisht shpesh më shumë për publikun të pjekur.

*Sin City* u xhirua sipas kësaj formate.
Zemër kremi me djathë

Në një enë të gjërë përzjeni gjatë djathin me një lugë druri, shtoni gjizën e thërrmuar, krem qumështin dhe punojeni përgatesën derisa të përftohet një krem i fryrë e i lehtë. Hidheni atë në një formë në trajtë zemre dhe mbajeni në frigorifer për të pakttën 8 orë. Pastroni lani e thani luleshtrydhet dhe vendosini në pjesën e poshtme të frigoriferit. Në momentin e servirjes përmbyseni formën në një pjatë dhe zbukurojeni me luleshtrydhet e vendosura bukur në rend rreth e rrotull dhe mbi sipërfaqe. Spërkateni me sheqer pudër dhe servireni.

Për 4 persona duhen :
*200 g gjizë,
* 300 g djathë i bardhë i butë,
* 1/2 gotë krem qumësht,
* 500 g luleshtrydhe,
* sheqer pudër.

## Referime
Keku

Zbutet gjalpi dhe përzihet mirë me sheqer, rrihet me lugë druri dhe duke vazhduar rrahjen shtohen pak nga pak vezët, pak kripë dhe konjak. Pasi rrihet 10-15 minuta i shtohet rrush i thatë pa fara ose kokrra reçeli të grira; sipas dëshirës mund të shtohen arra ose bajame të grira. Pastaj i shtohet miell që më parë është situr dhe përzier me pak sodë. Zihet brumi, i cili nuk duhet të punohet shumë që të mos bëhet elastik. Brumi hidhet në formë ose në tavë me korrent të lyer me yndyrë dhe të pudrosur me miell. Sipërfaqja e brumit sheshohet dhe piqet për 40-50 minuta. Pasi piqet, ftohet pak, hiqet nga forma dhe lihet të ftohet për disa orë, pritet në copa dhe rregullohet me sheqer pudër. Sipas dëshirës gjysma e brumit mund të përzihet me kakao dhe si aromë t'i hidhet lëkurë limoni ose portokalli.

Për një **kek** 600 g duhen :
* miell : 3 gota uji,
*  sheqer : 1 gotë e gjysmë uji plot, 
* rrush i thatë ose kokrra reçeli : 1 filxhan kafeje,
* gjalpë : 1-2 filxhanë kafeje,
* vezë : 3 kokrra, 
* kripë e sodë : 1 majë lugë kafeje,
* konjak : 1 lugë gjelle,
* sheqer pudër : 1 lugë gjelle.
Kek me fruta dhe arra

Në një enë/tas porcelani ose plastike rrihen vezët me sheqer derisa vëllimi i tyre të rritet dy herë e gjysmë, shtohet miell dhe përzihet me kujdes. Veçan shkrihet gjalpi dhe me të përzihen arrat e frutat e grira. E gjithë kjo masë hidhet në brumë duke e përzier me kujdes.

Pastaj brumi hidhet në tavë me korrent duke i vënë në mes formën e cila lyhet me gjalpë dhe pudroset me miell. Pas pjekjes lihet të ftohet, pastaj hiqet nga tava duke e përmbysur kekun, hiqet forma e mesit dhe pudroset me sheqer pudër.

Për 1 **kek** rreth 1 kg duhen :
* miell : 1 gotë e gjysmë uji, 
* sheqer : një gotë uji,
* gjalpë i freskët : 2 filxhanë kafeje, 
* vezë : 6 kokrra, 
* arra të qëruara : 1 filxhan çaji,
* reçel (kokrra) : 2 filxhanë kafeje,
* sheqer pudër : 1 lugë gjelle.
Krem karamel

**Krem karamel** është një ëmbësirë që përdoret në shumë vende të botës.

## Përgatitja
Merret pak sheqer, hidhet në tigan dhe vihet në zjarr derisa të shkrihet dhe të marrë ngjyrë të errët, por jo të digjet. Sheqeri i karamelizuar hidhet nëpër forma ose në tavën me korrent.

Në një enë porcelani ose plastmasi (jo alumini) rrihen vezët me sheqer, pak e nga pak shtohet, qumësht i nxehtë, duke e përzier vazhdimisht derisa të shkrihet sheqeri. Në fund shtohet vanilje ose cipë limoni dhe sipas dëshirës mund të shtohet pak sheqer i djegur i shkrirë me ujë, për t'i dhënë aromë dhe ngjyrë. Masa e përgatitur hidhet nëpër forma që vendosen në tavë me ujë të vakët dhe vihen në furrë derisa të mpiksen dhe në sipërfaqe të krijohet një cipë e kuqe.

Në mungesë të furrës krem karameli mund të përgatitet edhe mbi zjarr duke i vendosur format në një tenxhere të cekët. Hidhet ujë derisa të arrijnë përgjysmë, mbulohen me kapak dhe lihen sa të mpiksen. Në këtë rast në sipërfaqe nuk krijohet cipë e kuqe.

Në qoftë se krem karameli përgatitet në tavë me korrent, atëherë gjatë pjekjes ajo vendoset në një tavë tjetër me ujë të vakët. Kjo bëhet që ajo të mos piqet më tepër nga sa duhet dhe të mos lëshojë lëng. Në qoftë se nuk kemi kushte për ta vendosur tavën në ujë të vakët, atëherë shtohen vezë më tepër dhe piqet si zakonisht.

## Përbërsit
Për 1 litër qumësht duhen:
* vezë: 5-6 kokrra,
* sheqer: 1 filxhan çaji,
* vanilje ose lëkurë limoni.
Lakër turshi e grirë

Lakra pastrohet nga gjethet e jashtme, ndahet përgjysmë dhe pritet në rripa. Merret mundësisht enë druri dhe në pamundësi balte ose qelqi dhe vihet lakra. Sipas dëshirës mund t'i hedhim edhe panxhar ose karota të prera në fije. I vëmë një peshë sipër (gur) dhe hedhim shëllirën e përgatitur. E lëmë në vend të freskët. Pas 10-15 ditësh lakra është gati.

Për 5&nbsp;kg lakër duhen :
* kripë : 1 filxhan çaji, 
* ujë : 7-8 gota.
Kastraveca turshi

parapamje|djathtas|Kastraveca turshi
Për turshi përdoren kastraveca të vegjë me lëkurë të hollë, mundësisht të një madhësie dhe të freskët. Më parë përgatitet shëllira dhe lihet të ftohet. Në qyp ose në enë qelqi shtrohen gjethe dushku ose vishnje e kopër dhe vendosen kastravecat e larë vertikalisht. Pas çdo shtrese vihen gjethe vishnje dhe kopër. Mbulohet me kapak druri që të futet brenda enës, sipër i vihet një gur, i hidhet uthulla ose acid acetik dhe shëllira, e cila duhet të mbulojë kastravecat dhe ena duhet të lihet 10-15 cm bosh. Mbulohet me napë të pastër dhe vendoset në vend të freskët. Turshia është gati pas 30-40 ditësh. Sipas dëshirës, gjatë përgatitjes, turshisë mund t'i hidhet rigon, hudhra etj.

Për 10 kg kastraveca duhen:
*ujë : 5 l,
* kripë : 2 filxhanë çaji,
* selino, kopër disa fije,
* uthull 4 gota uji ose acid acetik 1/2 gotë uji.
Dardamedia

**Dardamedia** është një ciceron online për manifestimet kulturore teknologjike që mbahen në Kosovë.

Themelues i sajë është Rexhep Miftari i cili në mars të vitit 2005 botoi këtë projekt Medial në internet.

Në Dardamedia organizatorët bëjnë paralajmrimet e tyre për manifestimet kulturore e teknike që mbahen në Kosovë.

Në kuadër të projektit webial është lansuar edhe Revista me të rejat nga Bota e Teknologjisë Informative

## Lidje të jashtme 
* Faqja e projektit
Tru të skuqur

*Trutë e zier dhe të ftohur priten në feta të holla u shtohen kripë, piper, lyhen me miell dhe skuqen në tigan me vaj të nxehtë. Trutë e skuqur shoqërohen me patate të skuqura, me sallata të ndryshme ose pa garniturë duke i vënë një fetë limoni.

:Për 4-5 persona duhen:
:tru 500 g, qepë 1 kokërr, karota 2 copë, uthull 2-3 lugë gjelle, vaj 1-2 filxhanë kafeje, dhe patate sipas dëshirës.
Tru të skuqur me vezë

*Trutë e zier e të ftohur priten në feta të holla, u hidhen kripë, piper, lyhen me miell, kalohen në vezë dhe skuqen në yndyrë të nxehtë. Trutë e skuqur mund të nxirren me patate të skuqura ose pa garniturë duke i shoqëruar me një fetë limoni ose me sallata të ndryshme të stinës.

:Për 4-5 persona duhen:
:tru 500 g, qepë 1 kokërr, karota 2 copë, uthull 2-3 lugë gjelle, kripë, piper, dafinë, miell 2 lugë gjelle, vezë 2 kokrra, vaj 1-2 filxhanë kafeje dhe patate për të skuqur sipas dëshirës.
Lista e pjesëmarrësve të Kongresit të Manastirit

* Kongresi i Manastirit i filloi punimet, më 14 nëntor 1908 dhe vazhdoi deri më 22 nëntor
* Kongresi kishte 32 delegatë me të drejtë vote, që përfaqësonin 23 qytete, shoqëri dhe klube
* Kongresi kishte 18 delegatë të tjerë, pa të drejtë vote
----
Alfabetet e propozuara:
# Alfabeti i Stambollit
# Alfabeti i shoqërisë Agimi
# Alfabeti shoqërisë Bashkimi
----
Rezultatet e votimeve për komisionin e hartimit të alfabetit ishin këto:
* Kryetar i komisionit : Gjergj Fishta
* Nënkryetar : Mithat Frashëri
* Sekretar : Luigj Gurakuqi
* Anëtarë : 1. Ndre Mjeda, 2. Bajo Topulli, 3. Sotir Peci, 4. Gjergj Qiriazi, 5. Shahin Kolonja ...
----

## Burimi i të dhënave
## Shiko dhe këtë
*Kongresi i Manastirit
National Basketball Association

**National Basketball Association** *(shk. **NBA**)* është një ligë profesionale e basketbollit nga ShBA, dhe më e popullarizuara në botë. NBA u themelua në New York City, SHBA më 6 qershor 1946 si Basketball Association of America (shkurt: BAA), (shqip: Shoqata Basketbollistike e Amerikës). Kjo ligë e mori emrine National Basketball Association në vjeshtë të vitit 1949 pas bashkimit me ligën konkurente National Basketball League. Zyrat lokale dhe ndërkombëtare të ligës janë të vendosura në New York City. Kurse NBA Entertainment dhe NBA TV studiot udhëhiqen jasht zyrave dhe janë të vendosura në Secaucus, New Jersey.

## Historiku 
## Ekipet 
### Konferenca lindore 
### Konferenca perendimore 
## Sezoni i rregullt 
## Playoff 
## Rregullat e sjelljes së lojtarëve 
## Ekipet kampione 
## Basketbollistët 
* Lista e basketbollistëve të NBA-së
* Lista e basketbollistëve të NBA-së sipas vendit

## Basketbollistë të rëndësishëm 
LeBron James
Michael Jordan 
Kobe Bryant 
Allen Iverson
Stephen Curry
Kyrie Irving
Kevin Durant 
Derrick Rose

## Trajnerët 
* Lista e NBA trajnerëve kryesorë
* Lista e NBA trajnerëve kryesorë kampionë

## Shpërblimet 
## Shih edhe 
## Lidhje të jashtme 
* NBA.com - Faqja zyrtare
* NBA News
Rock Hudson

thumb|right|Rock Hudson
**Rock Hudson**, (*Roy Harold Scherer jr. poashtu edhe Roy Fitzgerald*), lindur më 17 nëntor të vitit 1925 në Winnetika, Illinois në SHBA dhe vdiq më 2 tetor të vitit 1985 në moshën 59 vjeçare në Beverly Hills, California, SHBA,
ishte aktor amerikan.

## Biografia 
Ai shërbeu gjatë luftës së dytë botërore si mekanik aeroplanësh për United States Navy. Pamja e tij tërheqëse, korrigjimi i dhëmbëve si dhe ndryshimi i emrit ia bënë të mundur një rol të vogël në filmin “Fighter Squadron” në vitin 1948.

Ai ishte para së gjithash në vitet 1950 dhe 1960 yll i shumë komedive dhe filmave vestern. Rolet e tij ishin në të shumtën e rasteve ato të dashnorit, aventurierit dhe të bashkëshortit. Një ndër filmat e tij më të njohur ishte “Giants” (Gjigantët) me Elizabeth Taylor dhe James Dean. Në vitin 1956 ai u nominua për Academy Award për rolin e tij në “Giants” dhe 2 vite më vonë e fitoi titullin “ylli i vitit” nga “Look Magazine”. Një ndër paraqitjet e tij të fundit ne TV ishte një rol i tij i vogël në serinë “Dinastia” në vitin 1984. Hudson ka yllin e tij në Hollywood Walk of Fame në Hollywood Boulevard.

Rock Hudson ishte një ndër prominentët e parë që vdiq nga pasojat e AIDS-it. Një kohe të shkurtër para se të bëhej e njohur se ai ishte i sëmur nga SIDA, ai u deklarua si homoseksual.

Rock Hudson ka qenë i martuar prej 1955 deri më 1958 me Phyllis Gates, e cila (sipas thënies së saj) nuk kishte dijeni për homoseksualitetin e tij.

## Filmografia 
* Fighter Squadron (()) 
*Undertow () 
* One Way Street (1950) 
* I Was a Shoplifter (1950) 
* Peggy (1950) 
* Winchester '73 (1950) 
* The Desert Hawk (1950) 
* Shakedown (1950) 
* Tomahawk (1951) 
* Air Cadet (1951) 
* The Fat Man (1951) 
* Bright Victory (1951) 
* Iron Man (1951) 
* Bend of the River (1952) 
* Here Come the Nelsons (1952) 
* Scarlet Angel (1952) 
* Has Anybody Seen My Gal? (1952) 
* Horizons West (1952) 
* The Lawless Breed (1953) 
* Seminole (1953) 
* Sea Devils (1953) 
* The Golden Blade (1953) 
* Gun Fury (1953) 
* Back to God's Country (1953) 
* Beneath the 12-Mile Reef (1953) 
* Taza, Son of Cochise (1954) 
* Magnificent Obsession (1954) 
* Bengal Brigade (1954) 
* Captain Lightfoot (1955) 
* One Desire (1955) 
* All That Heaven Allows (1955) 
* Never Say Goodbye (1956) 
* Giant (1956) 
* Written on the Wind (1956) 
* Battle Hymn (1956) 
* Something of Value (1957) 
* A Farewell to Arms (1957) 
* The Tarnished Angels (1958) 
* Twilight for the Gods (1958) 
* This Earth Is Mine (1959) 
* Pillow Talk (1959) 
* The Last Sunset (1961) 
* Come September (1961) 
* Lover Come Back (1961) 
* The Spiral Road (1962) 
* Marilyn (1963) (film dokumentar) 
* A Gathering of Eagles (1963) 
* Man's Favorite Sport? (1964) 
* Send Me No Flowers (1964) 
* Strange Bedfellows (1965) 
* A Very Special Favor (1965) 
* Blindfold (1965) 
* Seconds (1966) 
* Tobruk (1967) 
* Ice Station Zebra (1968) 
* A Fine Pair (1969) 
* The Undefeated (1969) 
* Darling Lili (1970) 
* Hornets' Nest (1970) 
* Pretty Maids All in a Row (1971) 
* Showdown (1973) 
* Embryo (1976) 
* Avalanche (1978) 
* The Mirror Crack'd (1980) 
* The Ambassador (1984)
Lojërat olimpike dimërore

parapamje
**Lojrat olimpike dimërore** organizohen që nga viti 1924. Ka pasur gara të sporteve dimërore (patinazh) si pjesë e lojrave Olimpike verore në Londër 1908 dhe në Antwerpen 1920. Në fillim lojrat olimpike dimërore mbaheshin të njëjtin vit si lojrat olimpike verore, që nga viti 1994 mbahen me ndryshim prej dy vite.

## Shih edhe 
* Lojërat Olimpike
* Lojërat Olimpike Antike
* Lojërat Olimpike Verore
James Blunt

**James Blunt** *( lindur si; James Hillier-Blount)* është një këngëtar britanik. U lind më 22 shkurt 1974 në Tidworth, Wiltshire të Britanisë së Madhe. Muzika e tij është një mix stilesh prej muzikës rok akustike, xhaz dhe asaj pop. Përkrah të kënduarit ai luan edhe instrumente të ndryshme si kitarën, pianon, organon, etj.

Blunt u rrit si djalë i një oficeri britanik në Soest. Para se të marrë rrugën e muzikës ai ishte oficer në ushtrinë britanike dhe shërbeu për 4 vite në kuadër të trupave paqeruajtëse të NATO-s në Kosovë. Ai gjithashtu mori pjesë më 9 prill 2002 në funeralin e Queen Mum (Nëna e mbretëreshës aktuale të Britanisë), ku ai mbajti arkivolin e saj.

Blunt u bë i njohur në pranverë të 2005-ës me albumin e parë të tij “Back To Bedlam” së pari në Britani të Madhe e më pas në tërë Evropën. Ai ka fituar me këtë album çmime të ndryshme si në: “MTV Europe Music Awards 2005”, “NRJ Music Awards “, “Brit Award”.

## Diskografia 
*2004 Back To Bedlam
*2005 Chasing Time - The Bedlam Sessions
*2007 All the Lost Souls
*2008 Les Sessions Lost Souls
*2010 Some Kind of Trouble
*2011 Trouble Revisited
*2013 Moon Landing
*2015 I'll Take Everything: The Platinum Collection
*2017 The Afterlove

## Çmimet 
Blunt ka fituar këto çmime:
*2005 MTV Europe Music Awards - Best New Act
*2005 Q Awards - Best New Act
*2005 Digital Music Awards - Best Pop Act
*2006 NRJ Music Awards (France) - Best International Newcomer
*2006 Brit Awards - Best Pop Act, Best British Male

## Lidhje të jashtme 
* JamesBlunt.com — Faqja zyrtare e James Blunt
* James-Blunt.org
Viti zero

**Viti zero** nuk ekziston si vit në kronologjinë e tanishme.

Në sistemin romak të numrave nuk ka shenjë për zeron. Shifrat arabe u zhvilluan që nga fundi i Shekullit të V në Indi dhe kështu përafërsisht në të njëjtën kohë me Dionysius Exiguus, i cili në vitin 525 e llogariti fillimin e kohës krishtere si vitin 754 pas themelimit të Romës, vit i cili merret si viti i lindjes së Krishtit. Megjithatë zgjati afër 5 shekuj deri sa Evropa mori shënim mbi "konceptin e shifrës zero". Tek në kohën e renesansës u përhapën numrat e ashtuquajtur arab në Evropë dhe gjetën përdorim dhe mirënjohje. 

Për këtë arsye nuk ekziston në kohën e sotme - sipas llogaritjes së kohës nga historianët - viti zero. Kjo ka si pasojë që në mes të 1 qershorit të 500 p.e.s. dhe 1 qershorit të 500 pas erës sonë gjenden për çudi vetëm 999 vite. Ky rezultat mëse i dyshimtë aritmetik shtyu astronomët e shkolluar në matematikë të shekullit XVIII të zhvillojnë një llogaritje të tyre të ndryshuar të kohës.

Dy vite të ndryshme zero u definuan dhe u propozuan deri më sot. Momentalisht gjenë me të vërtetë përdorim vetëm "viti zero i brishtë julian".
0

**0** mund të referohet për:
***0 (numër)**, numri i plotë midis -1 dhe +1
***0 (vit)**, një vit i përdorur në disa sisteme kalendarike
*0 ose #0, emri i skenës i muzikantit amerikan Sid Wilson, kur performonte me bendin muzikor Slipknot
Rapsodi

Rapsodia është një lloj intepretimi i këngëve nga "Eposi i Kreshnikëve" i epikës shqiptare. 

Në fillim kjo temë përdorej nga këngëtarët e muzikës popullore të cilët gjatë këndimit luanin edhe në lahutë. Me kalimin e kohës ky term është përdorur edhe për këngëtarë të këngëve kushtuar legjendarëve apo veprave të kreshnikëve. Rapsodët janë muzikantë të cilët nuk e kanë ushtruar pofesionin e tyre në shkolle apo ente të ngjajshme edukative e arsimore dhe zakonisht ata këndojnë pa pagesë në raste festash.

Shpirti i rapsodeve eshte "Fjesht" shqiptar sepse paraqet qartë të gjitha karakteristikat e shqiptarëve dhe vetem të shqiptarëve, për shembull: besa e zanave, orëve të malit dhe te kreshnikëve, burrëria dhe trimëria e tyre kunder armiqve (me sllavët), besyntitë e popullit tone, dashuria dhe nderi i familjes, miqtë, doket, trimëria dhe nderi i familjes dhe i gruas etj.

## Shiko dhe këtë 
* Lista e rapsodëve

## Lidhje të jashtme 
* enciklopedia e muzikës popullore shqipe
Qazim Ademi

**Qazim Ademi** (1876 - 1939) lindi në Matogjin, Vlorë, Shqipëri dhe ishte një rapsodë i shquar i muzikës labe. Veprimtaria e tij nga muzikantët shihet si vazhdim i këngës "demirçe" të cilen e këndonte më parë Demir Ago Mystehaku - Vlonjati. Llogaritet që nga veprat e Qazim Ademit të jenë mbetur rreth 60 këngë të cilat këndohen edhe në ditët e sotshme.

Qazim Ademi ishte i njohur edhe për vajtimet e burrave. Sipas tij dhe stilit "demiçe" thirren edhe një llojë i këngëve të cilat këndohen nga iso polifornia labe antarë i të cilës ishte edhe të ai. Ky llojë i këngëve thirren "këngë Qazimademaçe" dhe përcillen me intonacione vajtimore-elegjiake.

Si pasardhës i këtij stili merren këngëtarët Saliko Dalan Salaj dhe Avdul Ymeri.
Këngëtari

**Këngëtari** (apo **vokalisti**) është një person i cili intepreton vargjet (e shkruara) duke i përcjelluar ato me tinguj të këndëshëm apo të dëshiruar për veshin e njeriut dhe zakonisht atë e bëjnë para publikut nën përcjelljen e instrumenteve muzikore.

## Shiko dhe këtë
* Lista e këngëtarëve të muzikës popullore

zh-yue:唱作人
Grammy Award

**Çmimi Grammy** (anglisht: *Grammy Award*) është një mirënjohje për muzikë e dhuruar çdo vit që nga viti 1957 në gjithsej 108 kategori për artistët më të dalluar, drejtues të prodhimit dhe teknikë akustikë. Grammy jepet nga Akademia Kombëtare e Arteve dhe Shkencave Diskografike në Los Anxhelos.  

Grammy vlen si shpërblimi më i larti për artistët dhe xhiruesit.

Shfaqja e këtij shpërblimi transmetohet nga CBS.  Për vitin 2011, ceremonia e ndarjes se çmimeve u mbajt ne "Nokia Theatre".  

## Lidhje të jashtme 
* Faqja zyrtare të Grammy Award – National Academy of Recording Arts and Sciences, Los Angeles (anglisht)
Frederik Rreshpja

**Frederik Rreshpja ** (Shkodër, 19 korrik 1940 - 17 shkurt 2006) qe poet lirik, eseist, publicist dhe botues shqiptar. Penda e tij është ndër më përfaqësueset të vargut shqip.

## Jeta 
Lindi në Shkoder në një familje me origjinë nga Dukagjini, i ati Marku i Sokol Vuksanajt ishte i vëllazërisë Afiej nga Plani ndërsa e ëma Drandafilja nga Xhani. Vatra familjare qe fëmijëshumë, me motrat Antoneta, Pashka, Anunciata dhe vëllezërit Kel e Gjovalin. Fëmijërinë e kaloi në lagjen Mëhalla e Çakajve. Prania me grat e së ëmës e nxiti të mësonte edhe qepjen, në vendlindje kreu shkollimin fillor dhe të mesëm pranë gjimnazit "29 nëntori", studimet universitare i ndoqi pranë Pedagogjikut në Tiranë me korrespondencë. Punoi në gjendjen civile ne Dajç të bregut të Bunës, më pas nëpunës si përgjegjës kulturor pranë Kombinatit të Drurit në Shkodër.

Më 1975 vepra e tij hiqet nga qarkullimi me urdhërin e një qarkoreje të ministrisë së Arsimit dhe Kulturës firmosur nga zv/ministri Mantho Bala *për shkak të qëndrimit të autorit*. Arrestohet dhe dënohet “…*si një person që paraqet rrezikshmëri shoqërore që synon në minimin, dobësimin dhe përmbysjen e pushtetit popullor*…” me 4 vjet. Ridënohet disa herë dhe në fund del nga burgu ne Sarandë. Vdes më 17 shkurt të 2006 në Shkodër dhe varroset të nesërmen në varrezat e Rrëmajit.

## Vepra 
Mësohet se poezia e parë e shkruar prej tij i qe kushtuar s'ëmës, Files - siç e quante. Nga Adriatik Kallulli i botohet përmbledhja poetike "Rapsodi shqiptare" më 1967 dhe vitin tjetër "Tri përralla për fëmijë" dhe "Trimi i fshatit Bardhë", "Eranda" më 1969. Më 1967 iu botua vepra e parë letrare, përmbledhja me poezi "Rapsodi shqiptare“ - pas një viti u arrestua sërish.

Më 25 nëntor 1992, Rreshpja jep një intervistë për gazetën "Zëri i Rinisë" dhe pyetjes se çfarë e gëzon dhe trishton më shumë në jetë, i përgjigjet: *Nuk e di nëse më ka mbetur ndonjë gjë në këtë botë, që të më gëzojë.* (...) *Kur trishtohem, shkruaj. Prandaj shkruaj shumë*. Vetmi e trishtim poetik ky që do thuktohej në vëllimin poetik që do të vinte.

Me rënjen e regjimit me hapjen e shtypshkronjës dhe shtëpisë botuese përfshihet me botimet dhe redaktimet, nxjerr "Erdhi ora të vdes përsëri" më 1994 dhe "Lirika" më 1996. Më 2004 nxjerr vëllimin "Në vetmi" me parathënie, ku në parathënien nga Shpëtim Kelmendi përmendet se çmonte De Radën, Mjedjën, Lasgushin edhe Ali Asllanin.

Përfshihet në vëllimin "Leksikoni i shkrimtarëve shqiptarë 1501 – 2001" nga Hasan Hasani, mbasandej në vëllimin "Historia e Letërsisë Shqiptare" e Robert Elsie-t të 2003. Përfaqësohet me disa poezi në "Anthologie de la poésie albanaise" të Aleksandër Zotos (Chambéry, 1998) dhe në "Antologjinë e poezisë shqipe - Gjysmëshekulli i artë" të Ali Aliut (Tetovë, 2000) si dhe e rrumbullakson punimin e G. Krasniqit "Poezi. Sprovë antologjike" (Tiranë, 2003).

## Referimet
Fight Club

**Fight Club** është një film nga David Fincher të vitit  me Brad Pitt, Edward Norton dhe Helena Bonham Carter. Filmi u xhirua sipas romanin të Chuck Palahniuk.

## Lidhje të jashtme 
*
Xhakomo Kazanova

**Giacomo Girolamo Casanova** u lind më 2 prill 1725 në Venedik, Itali; vdiq më 4 qershor 1798 në Duchcov. Ishte një aventurier dhe shkrimtar i shekullit XVIII nga Italia.

Libri i tij "Historia e jetës sime" është referuesi kryesor për të kuptuar rregullat e normat e jetës sociale gjatë shekullit 18.
Emri i tij ishte aq i përfolur nga gratë saqë atij i referohej si "dashnori më madhështor i grave".Ai shoqërohej me pushtetarë,papë e kardinalë, së bashku me Volterin, Gëten dhe Moxartin.
Acarja

**Acarja** është një lloj zile që u varret në qafë kafshëve zakonisht qengjave dhe kecave, përdoret si vegël muzikore.

Zakonisht zile të tipit acare barinjtë ju vendosnin qengjave dhe kecave. Me këtë emër e gjejmë të përdorur në jug të Shqipërisë. Me emrin *ciklime* e gjejmë në Bulqizë. Kemi gjithashtu edhe zilen e quajtur tringelinge-Blinisht, e cila është zile e vogël që vendoset në qafën e qeve.

## Referime 
## Liteaturë 
* “Fjalor i gjuhës së sotme shqipe”, Tiranë 1980; Sokoli Ramadan, “Gjurmime folklorike”, Tiranë 1981 
## Lidhje të jashtme 
* Albasoul
Aerofonia

thumb|Erke**Aerofonia** është një kategori e instrumeneve muzikore që si karakteristik kanë nxjerrjen e tingujve prej vibracioneve të frymës mbi instrumentin, zakonisht përmes një tubi ku jehojnë frekuencat. Këto lloje të instrumenteve quhen ndryshe **instrumente frymore**.

Ndër instrumentet muzikore aerofonike dallohen:

* Bardhaçka 
* Bicula
* Bilbili 
* Bobla 
* Bredhkaçet 
* Cirifilja 
* Cyli
* Fuga 
* Fuza 
* Fyelldrejti
* Fyelli 
* Gajdja 
* Gërneta 
* Gëzhoja 
* Glyra 
* Karamunxa 
* Kollomidhja 
* Llullaku, 
* Niellëset
* Picanga 
* Pipëza 
* Stërkalca 
* Surleja 
* Vronja 
* Zumarja

## Lidhje të jashtme 
* Enciklopedia e muzikës popullore shqiptare
Ahengu

**Ahengu** (shumës *ahengje*, tosk. *ahengjëra*) organizim me këngë popullore që këndohen dhe përcjellen me instrumente muzikore si sazja, klarineta, violina, kavalli; në raste dëfrimesh. Ahengu organizohet me *perde* (shkallë) muzikore specifike që janë gjithsej dymbëdhjetë. Sipas Vasil Toles me këtë emërtim njihej kryesisht në Gegëri, ndër shqiptarët e Maqedonisë njihet si *zefk* dhe *xhymbysh*, ndërsa në Toskëri dhe Çamëri *xhumush*. Në kolonitë shqiptare të Ukrainës me emërtimin *gulaj*.

Prejardhjen fjala e ka nga persishtja *ahénk*

## Referime
Ansambli Vokalo-Instrumental

**A.V.I** është shkurtese për **Ansambli Vokalo-Instrumental**. Këtë shkurtes e mbajnë disa grupe muzikore të Kosovës dhe të Maqedonisë.

## Shiko dhe këtë 
## Lidhje të jashtme
Akordi

**Akordimi** është një veprim i përbërë me të cilin kuptohen dy e më tepër veprime të pëlqyera ndërmjet veti në atë mënyrë që krijohet një rrjedhëshmëri e veprimeve për kryerjen e një pune.

## Muzikë 
Akordi është bashkëtingëllimi i së paku tri notave (zërave). Akordimi është vënja në bashkëtingëllim e instrumenteve kordofone.

## Lidhje të jashtme 
* Enciklopedia e muzikës popullore shqiptare
Allashqiptarçe

**Allashqiptarçe** janë veprimet, dukurit apo prodhimet e ndryshme karakteristike shqiptare të kualitetit të lartë.

Zakonisht për Allashqiptarçe bëhet fjalë në muzikë kur intepretuesi i muzikës popullore shqiptare bënë intepretiin me karakteristika të veçanta shqiptare.

## Lidhje të jashtme 
* Enciklopedia e muzikës popullore shqiptare
Spiridon Ilo

**Spiridon Ilo**, 1876-1950, ishte shkrimtar shqiptar dhe firmëtar i Deklaratës së Pavarësisë

## Jeta 
Spiridon T. Ilo lindi në Korçë në vitin 1876. I biri i Anastas (Tasi) Ilo dhe Aleksandra Ilo. Mësues në shkollën shqipe të vashave. Së bashku me të motrën Vanthulla T. Ilo (Shomo) dhe të vëllain Tashko T. Ilo në moshë fare të re emigruan në Bukuresht, Rumani. Në Rumani, ai u lidh me organizatat patriotike shqiptare në mërgim. 

Në dhjetor 1909 luan një rol në dramën “Besa”. 

Në 5 nëntor 1912, Spiridon T. Ilo do të marrë pjesë mbledhjen e mbajtur në Hotel Kontinental të Bukureshtit, dhe të drejtuar nga Ismail Qemali. Në këtë mbledhje u vendos shpallja e pavarësisë së Shqipërisë. Sipas informacionit të djalit të tij, Spiridon T. Ilo mori flamurin shqiptar që zbukuronte sallën dhe e solli atë në Vlorë. Me datë 27 nëntor 1912, ai qëndroi në shtëpinë e tezes së tij Marigo Posio.  Marigo Posio i qepi këtij flamuri një radhë thekësh dhe bëri disa ndryshime tek shqiponja. Ky flamur u ngrit në Vlorë në 28 nëntor 1912. Spiridon T. Ilo mori pjesë në mbledhjen për shpalljen e pavarësisë si përfaqësues i Korçës, që në atë periudhë ishte nën pushtimin grek dhe mbledhjen e 28 nëntorit, si përfaqësues i Korçës, firmosi aktin e pavarësisë me siglën “Spiro T. Ilo”. 

Në vitin 1913 u largua nga Shqipëria dhe u kthye në Rumani. Në vitin 1916 emigroi në New York, SHBA ku hapi një kafene të vogël. Spiridon T. Ilo themeloi shoqërinë e parë diskografike Albanian Phonograph Records në SHBA në vitin 1923. Nën drejtimin e tij, Albanian Phonograph Records luajti një rol të rëndësishëm në zhvillimin e kulturës shqiptare në vitet 1920-1940. Spiridon T. Ilo krey regjistrimin e parë të himnit kombëtar të Shqipërisë. Në këtë regjistrim, me numër regjistrimi E-3948, të Albanian Phonograph Records, himni u këndua nga Spiridon T. Ilo dhe tenori arbëresh Giuseppe Mauro.
Në vitet `20 botoi e shpërndau kartolina me temë patriotike. Ka botuar komedinë “Vërtet ëndërr” si dhe përmbledhjen me këngë patriotike “Dëshirat e zemrës”. 

Mbas disa vjetësh u rikthye në Rumani dhe në vitin 1926 u vendos përfundimisht në Korçë. Mbas këtij viti, ai punoi si taksambledhës. 

Më 1938 ishte anëtar i Dhimogjerondisë. Më 1 prill 1945 iu akordua pension si Patriot i Rilindjes Kombëtare. 

Kallëpet e pllakave të Albanian Phonograph Records Ilo i solli në Shqipëri dhe më 1946 ia dhuroi Komitetit Ekzekutiv, por ato fatkeqësisht u shpërdoruan dhe meqë ishin prej bakri u futën në bazamentet e antenës së Radio Korçës.  
Vdiq në Korçë në vitin 1950.

Autor i tekstit dhe muzikës së këngëve patriotike "Të gjithë ne o djema", "Eja mblidhuni këtu, këtu" etj.

## Referimet
Arshiki

**Arshiki** është term që përdoret në muzikë dhe nënkupton vendin ku mbështeten telat e sharkisë.

Po ashtu ky term nga muzikantët në rrafshin e Dukagjinit në vitet pas luftës së dytë botërore është përdoret edhe për të shprehur lëvizjet e dy të dashuruarve në fazë fillestare.

## Lidhje të jashtme 
* Enciklopedia e muzikës popullore shqiptare
Asqerçe

**Asqerçe** janë një llojë këngësh popullore tropojane në të cilat ju këndohet veprave ushtarake apo personave ushtarak në mënyrë malësorçe.

## Lidhje të jashtme 
* Enciklopedia e muzikës popullore shqiptare
Avazi

**Avazi** (Nga osmanishtja: Avaz - **zë**, tingull) lloj melodie e këngëve popullore shqiptare që luhet me disa instrumente muzikore të caktara. 

## Lidhje të jashtme 
* Enciklopedia e muzikës popullore shqiptare
Sazja

parapamje|240px|Bakllama
**Sazja** *(Saze)* ose **Bakllama** () është një instrument muzikor kordofon me akordim përdorur në muzikën klasike osmane, popullore turke, perse, azere, asiriane, armene, nëpër Siri, Irak dhe Ballkan. Sipas Ramadan Sokolit e shtrirë ndër qytetet e Kosovës, Shqipërisë së Veriut dhe të Mesme.''''

Ky instrument është përdorur nga kolonët shqiptarë në Turqi në gjysmën e dytë të shekullit XIX. Nga këta është sjellë tek ne rreth viteve 20-30 të shekullit XIX.

## Referime
Bardhaçka

**Bardhaçka** është një lloj mjeti që përdoret për prodhimin e tingujve muzikor. Bardhaçka përdoret si instrument muzikorë në jug të Shqipërisë.

## Burimi i të dhënave
Baritore

Në terminologjinë e muzikës me këtë termë nënkuptohen intonacionet muzikore apo tekstet poetike që përshkruaj jetën e bariut shqiptarë.
Bejte

**Bejte** (trajta e shquar **bejtja**) në Veri, **bejti** në Jug (nga arabishtja بيت‎  , *bæjt,* "shtëpi") është njësi metrike në poezinë myslimane. Përkon me një varg, shpeshherë i përshtatur si distik përderisa çdo bejte mund të ndahet në dy gjysmëvargje me gjatësi të njëjtë, secili varg duke patur dy, tre apo katër këmbë, ose nga 16 në 32 vargje. Mendohet se themelet e këtij elementi të prozodisë arabe e ka burimin nga bedevinët ose arabët e shkretëtirës, në pjesë të ndryshme të vargut njërën këmbë e quajnë "shkopi i çadrës/tendës" dhe këmbën tjetër "kunji i çadrës" dhe dy gjysmëvargëshat e bejtes emërtohen si dy perdet apo kanatet e çadrës apo "shtëpisë".

Ky sistem vjershërimi zuri vend në metrikën folklorike shqiptare duke u bërë pjesë e saj. Në poetët myslimanë të Shqipërisë Qendrore dhe Jugore u përdor për subjekte erotiko-mistike dhe epiko-didaktike, duke ruajtur kështu karakterin e prejardhjes së kultivuar. Ndërsa në viset veriore mori një përdorim popullor thuajse të pagdhendur, ku u përdor për satirat. Në poezinë shqiptare njihen si "muhabet sofre" ose "fjalë odash", vjersha popullore lirike me satirik që nxjerr një vjershatar, zakonisht i qytetit. Në Shkodër *bejtet nxirreshin* "me qitë nji bejte"* Si formë poetike janë të përhapura në të gjithë trojet shqiptare, si dhe te arbëreshët ku quhen *parambote.

:Muhabetin ta bâjm bashkë,
:Askërkush mos me na ditë:
:Mos t'na dalin fjala jashtë
:Se ka'i bejtë dona me qitë.
- Shkodër, kalendari i shoq. Dija, Vjenë 1908.

:Peljakan o ju buljaar,
:lamparismit bejtaar.
- *Fiamuri Arbërit*, 1866.

:Trin'o moj Frymë e shenteruarë
:Që Bejtorëvet u ke treguarë.
- Jani Vreto

## Referime
Bicula

**Bicula** është cule e dyfishtë. Ky instrument muzikorë popullor aerofonik është paraqitur në një figurë të Panit brinoç me këmbë dhie, të gdhendur në shekullin XV p.e sonë.

## Lidhje të jashtme 
* Enciklopedia e muzikës popullore shqiptare
Bipa

**Bipa** është një lloj këmbore e madhe që u varret në qafë kafshëve si:deshëve apo ogiçit të dhenëve, cjepëve etj. Bipa për të cilën në disa pjesë përdoren edhe emërtimet si **byqe** (labërisht) apo **çokane** (çamërisht) përdoret edhe si instrumen muzikorë popullor idiofonik. 

## Lidhje të jashtme 
* Enciklopedia e muzikës popullore shqiptare
Bishnica

**Bishnica** është instrument muzikorë aerofon.

Ky instrumet me dy tyta përdoret kryesisht në muziken popullore në Shqipërin veriore.

## Lidhje të jashtme 
* Enciklopedia e muzikës popullore shqiptare
Bitonia

Grupi Muzikor **Bitonia**, u formua më 25 mars 2005 në qytetin e Gjilanit, nga **Burim Demiri, Florion Thaqi, Elhami, Gëzim Atalanta, Afrim** *dhe* **Armend Idrizi**, më pastaj grupi i është bashkangjitur edhe anëtari **Gëzim Mehmeti**.   

Qe nga ajo kohë **BITONIA** vazhdon të jetë një faktor kyç dhe shumë i rëndësishëm në kulturën tone në përgjithësi. Grupi **BITONIA** në thellësinë e sajë bartë me vete: vlera artistike, qasje të mirëfilltë komerciale, humanitet dhe dashuri për këngën e bukur shqiptare. 
parapamje|416x416px|21 POPULLORE
**Bitonia** është term muzikorë dhe nënkupton një shkallë muzikore pentatonike. 

## Lidhje të jashtme 
*https://www.facebook.com/BITONIA/
*https://www.youtube.com/channel/UCavf1P6Vct_P0XnsLKdDvQA
Buria

**Buria** është një lloje Trumbetë e ndërtuar nga materiale natyrore dhe është përdorur në të kalueren si instrument muzikorë në gjitha territoret shqiptare e arbëreshe. 

## Lidhje të jashtme 
* Enciklopedia e muzikës popullore shqiptare
Borrohite

**Borrohite** është një lloj këndimi i këngëve popullore vajtuese. Borrohite këndohen gjatë vorrimit nga barinjtë labë.  

## Lidhje të jashtme 
* Enciklopedia e muzikës popullore shqiptare
Braçi

**Braçi** është instrument muzikorë popullor kordofon.

## Lidhje të jashtme 
* Enciklopedia e muzikës popullore shqiptare
Vahit Nasufi

**Vahit Nasufi** lindi më 9 gusht 1945 në fshatin Veleshtë të Strugës, Maqedoni. Shkollën fillore e kreu në vendlindje, Normalen dhe Shkollën e lartë Pedagogjike në Shkup. Me shkrime filloi që nga bankat e shkollës fillore. Shkruan kryesisht poezi dhe prozë për fëmijë. Vahit Nasufi jeton dhe punon në Veleshtë. Është anëtar i Shoqatës së Shkrimtarëve të Maqedonisë që nga viti 1983.

## Veprat 
*Valët e Drinit ()
*Dallëndyshja dhe lisi ()
*Kush ëndërron më bukur ()
*E kam shok bilbilin ()
*Koha e xixëllonjave (|1987)
*Heshtja e gurit (1994)
*Gjyshja i numëron yjet ()
*Pesha e gurit - ()
*Limat e lotë - (1997)
Buzuku (muzikë)

**Buzuku** apo **Bozuka** A është institucion grek dhe është një lloj kitare. Ky instrument muzikorë kordofon është përdorur në të kaluaren e afërt në muzikën popullore shqiptare.

## Lidhje të jashtme 
* Enciklopedia e muzikës popullore shqiptare
Camunza

**Camunza** është një instrument muzikorë popullor aerofonik. 

## Lidhje të jashtme 
* Enciklopedia e muzikës popullore shqiptare
Cigona

**Cigona** ose **cigonia** është një instrument muzikor popullor frymor me pipëz të dyfishtë, kryesisht e pranishme në rrethet e Malësisë së Tiranës. Ajo i përket familjes së instrumenteve cyrle. Ajo përdoret si pjesë e një orkestre për të shoqëruar vallet dhe dasmat. Ajo përbëhet prej një tyte të drurit të formësuar si hinkë, dhe një pjese frymore që ngjitet në grykën e ngushtë të saj. Si shumë vegla popullore muzikore, njerëzit që e luajnë si dhe ata që i riprodhojnë janë të paktë. 

## Referime 
## Lidhje të jashtme 
* Enciklopedia e muzikës popullore shqiptare
Zile

**Zilet** thirren zilet të cilat barinjët u varrin në qafë kafshëve. Zilet po ashtu janë përdorur edhe si instrumet muzikorë në muzikën popullore. 

Po ashtu kjo fjalë është përdorur edhe si fjalë karakteristike gjakovare me kuptimin e cigarja.
## Referimet
## Lidhje të jashtme 
* Enciklopedia e muzikës popullore shqiptare
Cingerringa

**Cingerringa** është një mjetë që përdoret si instrument muzikorë popullorë idiofon. 

## Lidhje të jashtme 
* Enciklopedia e muzikës popullore shqiptare
Citëra

**Citëra** është një instrument muzikorë që i ngjanë kitarës e që është përdorur nga shqiptarët në të kaluaren.

## Lidhje të jashtme 
* Enciklopedia e muzikës popullore shqiptare
Cyli

**Cyli** është një mjetë i cili përdorej në muzikën popullre si instrument muzikorë.

## Lidhje të jashtme 
* Enciklopedia e muzikës popullore shqiptare
Lufta Civile Spanjolle

**Lufta civile spanjolle** ishte një luftë civile që shpërtheu në Spanjë ndërmjet rebelëve (të njohur si *Nacionales*) dhe Republikës Spanjolle me të ashtuquajturit *Republicanos* (qeveria dhe përkrahësit e saj). Lufta u zhvillua midis muajit korrik të 1936 dhe prill 1939 dhe përfundoi me humbjen e çështjes republikane, e ndjekur më pas nga diktatura e Francisko Frankos (*Francisco Franco*).

Lufta antifashiste e Spanjës është e njohur i një luftë internacionale në të cilën luftonin forcat e mbretit të mbështetura nga fuqitë fashiste dhe forcat proletare popullore të mbështetura nga fuqitë vullnetare të lëvizjeve socialiste e komuniste në Evropën e asaj kohe dhe më gjerë. Kjo luftë nga shumë të rinj në botë e edhe të rinjtë shqiptarë shihej si luftë çlirimtare e popujve. Për këtë shkak në këtë luftë në radhët e brigadave internacionale antifashiste janë radhitur më se 35 000 vullnetarë nga 53 shtete të botës.

Në këto brigada kanë marrë pjesë edhe shumë të rinj shqiptarë ndër të cilët më të njohurit kanë qenë Xhemal Kada, Ramiz Varvarica, Musa Kame-Fratari, Asim Vokshi të cilët më vonë nga lëvizja antifashiste shqiptar që fitoi luftën kundër okupatorëve fashistë janë shpallur "Heronj të popullit".

thumb|Guernica mbas shakterrimit nga legjoni gjerman Condor.
## Shiko edhe këtë 
* Lista e shqiptarëve në luftën e Spanjës
Cula

**Cula** është një instrument muzikorë aerofon, i ngjashëm me fyellin dhe është kryesisht i ndërtuar nga druri. 

Varësisht nga mënyrat e gdhendjes së drurit përdoren edhe emërtimet Cullë Dibrane, Cullë Tirane, deri më tani klasifikimi në nivel kombëtarë nuk është përmbyllur por një gjë e tillë sa po ka filluar.  Kështu p.sh. në literaturën e muzikës popullore hasim një klasifikim shkencorë ndërsa ky klasifikim vetëm sa ka filluar të përdoret gjithnjë e më tepër ndër muzikantët popullorë. 

## Lidhje të jashtme 
* Enciklopedia e muzikës popullore shqiptare